עין פית

עֵין פִית (בערבית: عين فيت) הוא כפר סורי הרוס הממוקם בחלקה הצפוני של רמת הגולן הישראלית, בגובה 550 מטר מעל פני הים, באגן הניקוז של נחל פרע. זהו גם שמו של המעיין הנמצא בשטח הכפר.

== היסטוריה ==
הכפר עין פית הוקם, יחד עם הכפר זעורה, בתחילת המאה ה-17 על ידי סורים עלווים. על פי מחקר שערך באזור הארכאולוג גוטליב שומאכר בשנים 1884–1885, אנשי הכפר הגיעו מג'בל אל-אנצריה שבצפון-מערב סוריה (מקורם של העלווים) ונקראו לפי שומאכר "נוציירים", שמם הקודם של העלווים. הכפר הוגדר כמשגשג ומוצלח מאוד אשר נשען על גידולים שונים באזור הכפר ובאדמות עמק החולה, בהם; אורז טבק ובוסתנים של עצי פרי וירקות.לפי שומאכר, בתקופה בה ביקר במקום, בעקבות קרבת הכפר לביצות החולה ככל הנראה גם משום עבודת השדות שם, תושבי הכפר לא היו בריאים.

עין פית, ע'ג'ר וזעורה היו שלושת כפרי העלווים באזור. בפברואר - מרץ 1920 התמקמו בכפר אנשי הכנופיות שארגנו את המרד נגד הצרפתים.

במפקד שנערך בשנת 1960 נמצא כי התגוררו בכפר 1,523 תושבים. במהלך מלחמת ששת הימים היה הכפר, יחד עם זעורה, אחד מהיעדים של חטיבה 8, כחלק ממאמץ הפריצה העיקרי של צה"ל לרמת הגולן. הכפר נכבש במהלך הקרב על קלע וזעורה וננטש על ידי תושביו. מרבית בתיו פוצצו על ידי צה"ל לאחר המלחמה.

==המעיין==
מעיין "עין פית" מהווה מוקד עניין למטיילים. המעיין, הנמצא במרכז הכפר ההרוס ומכוסה במבנה מקומר, מוקף בעצי תאנה ובשיחי פטל, וסביבו מצויים מבני בזלת רבים. הגישה אל המעיין היא דרך כביש משובש היוצא מכביש 99, בין מפל סער למסעדה.

== מאבק סביבתי ==
העמק בו נמצא עין פית כולל מספר מעיינות הנובעים כל השנה, נחל הזורם בחורף, שדרות של עצי צפצפה ודולב, שיחי פטל, חורשת אלות, בוסתנים, פרדסים וכרם זיתים.<ref name=":0"></ref> העמק משמש מסדרון אקולוגי, ותצפיות במקום גילו מעל 1,000 צבאים, כ־600 חזירי בר, כ־85 זאבים וכן דורבנים, תנים, שועלים ואף דלקים.<ref name=":0" /> בתחילת מאי 2023, רשות הטבע והגנים הגיעה לסיכום עם צה"ל המאפשר לו להקים בעין פית אתר אימונים רחב היקף הכולל עשרות מבנים וכבישים לרכבים כבדים.<ref name=":0" /><ref name=":1"></ref> בשל יופיו הטבעי של המקום, קמה מחאה ציבורית שנועדה למנוע את ביצוע התכנית.<ref name=":0" /><ref></ref> מספר ארגונים ירוקים פנו לצה"ל בקריאה לעצור את הפרויקט, ואף הציעו אתרים אלטרנטיביים.<ref name=":1" />

אחת הבעיות שעלתה סביב המאבק על עין פית, היא העובדה שהצבא אינו נדרש להעביר תוכניות בנייה דרך ועדות תכנון רגילות, בהן ישנה נציגות של גופים ירוקים.<ref name=":0" /> לרשות הצבא עומדת הוועדה למתקנים ביטחוניים (ולמ"ב) אשר דיוניה מוגדרים כסודיים והיא כוללת רק שלושה איש בעלי זכות הצבעה.<ref name=":2"></ref> למרות ביקורת של בתי המשפט על הסמכויות של הוועדה, נכון לשנת 2023 היא ממשיכה לפעול ללא נציגים של ארגוני הסביבה והחברה האזרחית וללא שקיפות.<ref name=":2" /> 

==גלריית תמונות==
{| align=center
|<gallery mode="nolines" widths="200px" heights="170px" perrow="3">
קובץ:Ein-Fit-09.JPG|
קובץ:Ein-Fit-05.JPG|
קובץ:Ein-Fit-10.JPG|הריסות מבנים בעין פית
קובץ:הריסות מבנים בעין פית.jpg|
קובץ:עמק החולה מעין פית.jpg|צפון עמק החולה הנשקף ממבנה הרוס בעין פית
</gallery>
|}

==קישורים חיצוניים==

* [https://web.archive.org/web/20080919123159/http://www.ain-kynia.com/coctail/photo_golan/fet.htm תמונות של הריסות עין פית]
* 
* [https://www.teva.org.il/app/uploads/2023/05/נייר-עמדה-עין-פית-והמרחב-2612023.pdf לשביית עין־פית והמרחב הסובב: נייר עמדה], באתר החברה להגנת הטבע, 26 בינואר 2023
* מטיילים בארץ, "[https://www.youtube.com/watch?v=ewekvlpniww&t=317s&ab_channel=מטייליםבארץ הסרטון הזה מיועד לשר הביטחון]" - בנוגע להקמת מתקן צבאי בעין פית, באתר Youtube, 31 במאי 2023
* 
*

==הערות שוליים==

פית
קטגוריה:יישובים סוריים נטושים ברמת הגולן
קטגוריה:מאבקים סביבתיים בישראל